Publication: Magyar Közlöny
Issue: MK-2003-67 (Year: 2003, Number: 67)
Era: 1990-2004
Section: Melléklet a 39/2003. (VI. 13.) GKM rendelethez
Paragraph Index: 69

z) biztonságos sebesség – olyan sebesség, amelynél a hajó, kötelék vagy mellévett alakzat vezetõje az adott körülmények és viszonyok között kellõen és hatékonyan intézkedhet, a szükséges távolságon belüli megállással az összeütközést elkerülheti; z-bis1 korlátozott látási viszonyok – a köd, homály, hóesés, zápor vagy egyéb ok által korlátozott láthatóság; z-bis2 hajóút – a víziútnak az adott vízállásnál hajózásra használt és jelzésekkel kitûzött része; z-bis3 kimerült állapot – nem kielégítõ pihenés vagy betegség miatt fellépõ, a magatartási normától való eltérésben és a reakcióidõ növekedésében megnyilvánuló állapot; z-bis4 bódult állapot – alkohol, kábítószer, illetve gyógyszer vagy más hasonló anyag fogyasztásának következtében fellépõ és laboratóriumi vizsgálatokkal vagy a klinikai tünetek alapján külön jogszabályban2 meghatározottak szerint megállapítandó állapot; z-bis5 motoros vízi sporteszköz – olyan kishajó, amely saját gépi hajtással rendelkezik, alkalmas egy vagy több személlyel közlekedni és vízen siklásra, sportolásra szolgál (pl. waterbob, waterscooter, jetbike, jetski stb.). 1.02 cikk – A hajó vezetõje

Source: https://magyarkozlony.hu/hivatalos-lapok/6a757e0e85b5397973c2a3ba6e8ac122d3a767c2/dokumentumok/3dac3f5e08740dc13323747680366a6404c5309e/letoltes